Putin a reapărut în public de ziua Rusiei, după o lună de absenţă. Mesajul liderului de la Kremlin.
După mai multe săptămâni de absență, Vladimir Putin a reapărut în public chiar de ziua Rusiei. Liderul de la Kremlin a profitat de sărbătoare pentru a-și promova referendumul care l-ar face președinte până în 2036. Vladimir Putin, în vârstă de 67 de ani, a condus Rusia în ultimii 20 de ani, fie ca preşedinte sau premier.
De ziua Rusiei, Vladimir Putin a apelat la ceea ce el a numit "valorile de bază" ale ruşilor în timpul unui discurs prin care a încercat să adune sprijin pentru votul pentru reformelor constituţionale care ar putea să-l ţină în funcţie până în 2036. "Avem un cod istoric comun, și fundamente morale… Respectul pentru părinți și familie și dragostea de glie", a spus Putin la o ceremonie de arborare a drapelului, la Moscova. Referendumul va avea loc în perioada 25 iunie-1 iulie şi, dacă va fi aprobat, va include o schimbare care i-ar permite liderului de la Kremlin, aflat la putere din 1999, să îndeplinească încă două mandate de şase ani după 2024, când ar urma în conformitate cu legile actuale să plece.Ziua Rusiei în St. Petersburg – Sursa foto: Profimedia.